b"\n_START_ARTICLE_\nComunitat Francesa\n_START_PARAGRAPH_\nLa Comunitat Francesa (en franc\xc3\xa8s: Communaut\xc3\xa9 fran\xc3\xa7aise) va ser una entitat pol\xc3\xadtica regional francesa vigent entre 1958 i 1960. Instaurada per la Constituci\xc3\xb3 francesa de 1958 (V Rep\xc3\xbablica) en reempla\xc3\xa7ament de la Uni\xc3\xb3 Francesa.\n_START_SECTION_\nHist\xc3\xb2ria\n_START_PARAGRAPH_\nVa estar formada per Fran\xc3\xa7a i els seus departaments i territoris d'ultramar i estats associats. Els estats associats van ser: Camerun, Senegal, Togo, Ben\xc3\xadn, N\xc3\xadger, Burkina Faso, Costa d'Ivori, Txad, Rep\xc3\xbablica Centreafricana, Rep\xc3\xbablica del Congo, Gabon, Mali, Maurit\xc3\xa0nia i Madagascar. En el cas de Guinea, aquesta va obtenir la seva independ\xc3\xa8ncia immediata el 1958 al rebutjar, per refer\xc3\xa8ndum, l'aprovaci\xc3\xb3 de la Constituci\xc3\xb3 de 1958. Posteriorment, durant 1960, els restants estats associats van negociar i obtenir la seva independ\xc3\xa8ncia de Fran\xc3\xa7a. El 16 de mar\xc3\xa7 de 1961, en un intercanvi epistolar entre el primer ministre Michel Debr\xc3\xa9 i el President del Senat Comunitari es constata la caducitat de les disposicions constitucionals del t\xc3\xadtol XII. Aquestes \xc3\xbaltimes disposicions foren formalment derogades per la revisi\xc3\xb3 constitucional del 4 d'agost de 1995."